kardosdrur/scandi-wiki huggingface dataset:
Demon Hunter

Demon Hunter er et kristen metal/Metalcore-band fra USA, dannet i 2000 af brødrene Don og Ryan Clark. Don Clark forlod senere bandet.

Medlemmer

Nuværende 
 Ryan Clark – vokal , guitarist 
 Jon Dunn – bassist 
 Tim Watts – trommeslager 
 Patrick Judge – guitarist 
 Jeremiah Scott – guitarist

Tidligere 
 Don Clark – guitarist , bassist 
 Jesse Sprinkles – trommeslager 
 Kris McCaddon – guitarist 
 Ethan Luck – guitarist 
 Ryan Helm – guitarist 

 Tidslinje

Diskografi 

 Demon Hunter (2002)
 Summer of Darkness (2004)
 The Triptych (2005)
 Storm the Gates of Hell (2007)
 The World Is a Thorn (2010)
 True Defiance (2012)
 Extremist (2014)
 Outlive (2017)
 War (2019)
 Peace (2019)

Singler 
"Infected", Demon Hunter, 2002
"Through the Black", Demon Hunter, 2002
"Not Ready to Die", Summer of Darkness, 2004
"My Heartstrings Come Undone", Summer of Darkness, 2004
"Undying", The Triptych, 2005
"One Thousand Apologies", The Triptych, 2006
"Not I", The Triptych, 2006
"Fading Away", Storm the Gates of Hell, 2007
"Snap Your Fingers, Snap Your Neck", 2007
"Carry Me Down", Storm the Gates of Hell, 2007
"Collapsing", 2010
"Driving Nails", 2010
"Blood in the Tears", 2010
"LifeWar", 2010
"The Wind", 2010
"My Destiny", 2012
"God Forsaken", 2012
"Dead Flowers", 2013
"Someone to Hate", 2013
"Artificial Light", 2014
"The Last One Alive", 2014
"I Will Fail You", 2014
"Cold Winter Sun", 2016
"Died In My Sleep", 2017
"Half as Dead", 2017
"Raining Down", 2017
"On My Side", 2018
"Peace", 2018
"The Negative", 2019
"Recuse Myself", 2019
"Close Enough", 2019
"More Than Bones", 2019
"Ash", 2019

Referencer

Eksterne henvisninger 

 
 

Metalgrupper fra USA
Musikgrupper fra 2000
Kristne musikgrupper
Kristen rock
Gus Van Sant

Gus Van Sant (født den 24. juli 1952) er en amerikansk filminstruktør. Han begyndte sin karriere med at instruere reklamer, men midt i 1980'erne gik han over til at lave spillefilm. Han er nok mest kendt for at instruere Good Will Hunting, som gav ham en Oscar-nominering. Gus Van Sant har også lavet en nutidig remake af Alfred Hitchcocks Psycho fra 1960. Han lavede remake-filmen med nøjagtig de samme fotografiske vinkler som i den gamle version. Filmen havde premiere i 1998 og havde bl.a. danskeren Viggo Mortensen på rollelisten. Derudover vandt han Den Gyldne Palme i 2003 for filmen Elephant.

Filmografi 
 Milk (2008)
 Paranoid park (2007)
 The Time Traveler's Wife (2006) 
 Paris, je t'aime (2006) 
 Last Days (2005)
 Elephant (2003)
 Best of Bowie (2002)
 Gerry (2002)
 Finding Forrester (2000)
 Psycho (1998)
 Good Will Hunting (1997)
 Ballad of the Skeletons (1997)
 Four Boys in a Volvo (1996)
 Understanding (1996) (TV-film)
 To Die For (1995)
 Even Cowgirls Get the Blues (1993)
 Bowie: The Video Collection (1993) 
 My Own Private Idaho (1991)
 Thanksgiving Prayer (1991)
 Drugstore Cowboy (1989)
 Five Ways to Kill Yourself (1987)
 My New Friend (1987)
 Ken Death Gets Out of Jail (1987)
 Mala Noche (1985)
 The Discipline of D.E. (1982)

Eksterne henvisninger 
 

Filminstruktører fra USA
Modtagere af Golden Raspberry Awards
Robin Hood (flertydig)

Robin Hood henviser til flere artikler:

 Robin Hood – Sagnfiguren

Film 
 Robin Hood (film fra 1912) – amerikansk stumfilm fra 1912 af Herbert Blaché og Étienne Arnaud
 Robin Hood (film fra 1922) – stumfilm med Douglas Fairbanks fra 1922.
 Robin Hood (film fra 1938)
 Robin Hood (film fra 1973) – Disney-tegnefilm fra 1973.
 Robin Hood – Den Fredløse – spillefilm fra 1991.
 Robin Hood - helte i underhylere – komediefilm fra 1993.
 Robin Hood (film fra 2010) – spillefilm fra 2010 med Russell Crowe i hovedrollen.
 Robin Hood (film fra 2018) - en dramafilm instrueret af Otto Bathurst

Tv-serier 
 Robin Hood (tv-serie) – BBC tv-serie fra 2006.

Musik 
 Robin Hood (McKinleys-album), et album fra 1980
 "Robin Hood", en sang med McKinleys der deltog i Dansk Melodo Grand Prix 1980

Se også 
 Robin Hood Airport Doncaster Sheffield – International lufthavn beliggende i South Yorkshire, England.
Starup (Haderslev Kommune)

Starup (tysk: Starup) er en mindre by på den sydlige side af Haderslev Fjord med . Den fungerer som satellitby til Haderslev, et par kilometer vestpå. Byen ligger i Haderslev Kommune og tilhører Region Syddanmark.

Starup Skole er én blandt flere skoler i kommunen.

I byen, tæt ved Fjorden findes Sønder Starup Kirke.

Kilder 

Byer i Haderslev Kommune
Byer i Sønderjylland (under den danske stat)
Satellitbyer i Danmark
Byer og bydele med genforeningssten
Pierre Curie

Pierre Curie (født 15. maj 1859, Paris, død 19. april 1906, Paris) var en fransk fysiker og pioner i studiet af magnetisme og radioaktivitet. Han var internationalt kendt og opdagede sammen med sin bror Jacques piezo-elektricitet. I 1895 blev han doktor med en afhandling om magnetisme, som indeholder Curies lov. Han blev i 1895 gift med Marie Curie fra Polen. Han blev også, sammen med sin kone, Marie, tildelt Nobelprisen i fysik i 1903. Han døde i 1906 i en trafikulykke.

Eksterne henvisninger 
 

 Pierre Curie på nobelprize.org

Fysikere fra Frankrig
Nobelprismodtagere i fysik
Personer fra Paris
Nobelprismodtagere fra Frankrig
Franskmænd begravet i Panthéon
Valdemar Birgersson af Sverige

Valdemar Birgersson (født ca. 1243, død 26. december 1302 på Nyköpingshus) var konge af Sverige 1250-1275. Han var søn af Birger Jarl og Ingeborg Eriksdotter af Sverige. Man kan sige at han var den første konge af Sverige, da de stridende småriger blev forenet på Birger Jarls tid.

Han fulgte som syvårig sin morbror Erik Eriksson som konge 1250, da Erikslægten var den mægtigste slægt. Hans farfar var folkungen Magnus Minnisköld, som faldt i et slag mod Sverkerslægten. Hans farmor var Ingrid Ylva, sønnedatter af Sverker den ældre. Hans morfar var Erik Knutsson af Sverige, og hans mormor Rikissa af Danmark, datter af Valdemar den Store. Han blev kronet i Linköpings domkirke 1251. De første 16 år var hans far Birger Jarl den faktiske regent, og under dennes styre indførtes de såkaldte fredslove som regulerede hjemmefreden, kirkefreden, tingsfreden og kvindefreden.

I 1251 gjorde tronprætendenterne Filip Knutsson og Filip Magnusson oprør og samlede en hær af nordmænd og tyske lejesoldater, men de tabte til Birger Jarl i slaget ved Herrvadsbro i Västmanland. Oprørerne og de fleste soldater blev henrettet.

Valdemar kom i en en arvestrid med sine brødre Magnus (Magnus Ladelås) og Erik. Striden slog ud i lys lue, da Valdemar 1274 kom hjem fra en pilgrimsfærd til Rom. År 1275 brød Magnus og Erik helt med Valdemar og søgte støtte hos Erik Klipping i Danmark, som de fik. Understøttet af en dansk hær trængte de ind i Västergötland under krigen mod Valdemar Birgersson. Med hjælp af 100 lejede danske ryttere (ifølge nogle kilder 700) besejredes Valdemar i slaget ved Hova (1275) i Västergötland, hvorefter Valdemar blev tvunget til at flygte til Norge, og Magnus valgtes til konge.

Gift 1260 i Jönköping med Sophie af Danmark.

Børn:
 Ingeborg Valdemarsdotter af Sverige (1263 – 1292)
 Erik Valdemarsson af Sverige (1272 – 1330)
 Marina Valdemarsdotter af Sverige
 Rikissa Valdemarsdotter af Sverige
 Katarina Valdemarsdotter af Sverige (- 1283)
 Margareta Valdemarsdotter af Sverige

Valdemar havde flere kendte elskerinder. Den første var hustruens søster Jutta af Danmark (Erik Plovpennings datter) med hvem han fik en søn. Den sidste hed Lukardis, og med hende blev han formentlig gift.

Regenter fra Sverige
Fyrster fra middelalderen
Svenskere i 1200-tallet
Svenskere i 1300-tallet
Nanjing

Nanjing (kinesisk: 南京 ) er hovedstad i Kinas Jiangsu provins i det østlige Kina. Byen, der ligger omkring 15 moh. har et areal på 6.582 km² med  indbyggere.

Byen har en prominent plads i Kinas historie og kultur. Nanjing har været hovedstad i Kina i flere forskellige perioder og regnes for én af de fire gamle hovedstæder i Kina.

Nanjing ligger ved Yangtzefloden og er det næststørste økonomiske center i det østlige Kina, kun overgået af Shanghai.

Den regnes for at have været verdens største by omkring år 1400 med omkring
500.000 indbyggere.

Byen blev i 1937 udsat for japansk bombning og en stor massakre på civilbefolkningen, kendt som Nanjing-massakren.

Administrative enheder 
Nanjing består af elleve bydistrikter og to amter:

 Bydistriktet Xuanwu (玄武区), 70 km², ca. 440.000 indbyggere (2004);
 Bydistriktet Baixia (白下区), 25 km², ca. 450.000 indbyggere (2004);
 Bydistriktet Qinhuai (秦淮区), 23 km², ca. 240.000 indbyggere (2004);
 Bydistriktet Jianye (建邺区), 18 km², ca. 170.000 indbyggere (2004);
 Bydistriktet Gulou (鼓楼区), 24 km², ca. 640.000 indbyggere (2004);
 Bydistriktet Xiaguan (下关区), 30 km², ca. 290.000 indbyggere (2004);
 Bydistriktet Pukou (浦口区), 894 km², ca. 480.000 indbyggere (2004);
 Bydistriktet Luhe (六合区), 1.487 km², ca. 860.000 indbyggere (2004);
 Bydistriktet Qixia (栖霞区), 302 km², ca. 370.000 indbyggere (2004);
 Bydistriktet Yuhuatai (雨花台区), 148 km², ca. 180.000 indbyggere (2004);
 Bydistriktet Jiangning (江宁区), 1.602 km², ca. 760.000 indbyggere (2004);
 Amtet Lishui (溧水县), 1.048 km², ca. 400.000 indbyggere (2004);
 Amtet Gaochun (高淳县), 750 km², ca. 420.000 indbyggere (2004).

Myndigheder
Den kommunale leder i Kinas kommunistiske parti er Zhang Jinghua. Borgmester er Han Liming, pr. 2021.

Referencer

Eksterne henvisninger 

Subprovinsielle byer i Kina
Kirketoneart

Kirketonearterne er betegnelsen på en række skalaer, der især blev brugt i kirkemusikken før ca. år 1600, hvor dur-mol-tonaliteten slog igennem som det primære tonesystem i kompositionsmusikken. I folkemusikken har kirketonaliteten overlevet, og den anvendes i dag hyppigt i rytmisk musik.

Alle kirketonearter kan laves ved at spille på de hvide tangenter på klaveret, men med forskellige grundtoner.

 C som grundtone = Jonisk skala – (dur)
 D som grundtone = Dorisk skala
 E som grundtone = Frygisk skala
 F som grundtone = Lydisk skala
 G som grundtone = Mixolydisk skala
 A som grundtone = Æolisk skala – (mol)
 H som grundtone = Lokrisk skala

Billedlige fremstillinger 

(En forklaring til skemaerne, på tysk)

Musikteori
Kirkemusik
Jonisk (toneart)

Den joniske toneart eller joniske skala er en af kirketonearterne. Tager man C som grundtone og spiller man udelukkende på de hvide tangenter, har man en jonisk skala (= durskalaen) Denne skala er blevet den dominerende og den, som al nyere musikteori er baseret på.

Musikteori
Hans Tausens Kirke (Odense Kommune)

Hans Tausens Kirke er en kirke i Hans Tausens Sogn i Odense Kommune.

Eksterne kilder og henvisninger 
 Hans Tausens Kirke hos KortTilKirken.dk
 Hans Tausens Kirke hos danmarkskirker.natmus.dk (Danmarks Kirker, Nationalmuseet)

Kirker i Odense
Kirker i Fyens Stift
Kirker i Odense Amt
Dorisk (toneart)

Den doriske toneart eller doriske skala er en af kirketonearterne. Tager man D som grundtone og spiller man udelukkende på de hvide tangenter, har man en Dorisk skala (= ren mol-skala med forhøjet 6.trin. dvs. at der er en hel tone imellem femte og sjette trin, i stedet for en halv som i en æolisk skala)

Den er kendt fra mange salmemelodier og visse folkesange.

Den doriske skala er en af de hyppigst brugte i modal musik.

Musikteori
Frygisk

En Frygisk skala er en af kirketonearterne. Tager man E som grundtone og spiller man udelukkende på de hvide tangenter, har vi en Frygisk skala (= ren mol-skala med sænket 2.trin)

Den er almindeligt forekommende i flamenco og senere blevet tager i brug i heavy metal.

Se også 

Musikteori
Lydisk (toneart)

Den lydiske toneart eller lydiske skala er en af kirketonearterne. Tager man F som grundtone og spiller man udelukkende på de hvide tangenter, har vi en Lydisk skala (= dur-skala med hævet 4.trin)

Musikteori
Mixolydisk

En mixolydisk skala er den skala, der hører til en mixolydisk toneart, som er en af kirketonearterne. Den er identisk med en durskala med sænket 7. trin.
Man kan også sige at en mixolydisk skala er ligesom en durskala, men med 5. trin som grundtone. F.eks. er C-dur alle de hvide tangenter på klaveret fra ét C til C'et en oktav over eller under.

Tager man G (5. trin i C-dur) som grundtone og spiller udelukkende på de hvide tangenter, altså fra G til G, har man så en G-mixolydisk skala:

Den mixolydiske toneart er ikke så anvendt som dur og mol men bliver dog benyttet for eksempel i afslutningsrundgangen af Hey Jude.
Allegro-satsen i Carl Nielsens fjerde symfoni indeholder også en mixolydisk frase:

Henvisninger 

Musikteori
Æolisk (toneart)

Æolisk er den næstmest brugte kirketoneart, efter den ioniske skala. Den æoliske skala er identisk med en ren molskala.

Den æoliske skala har halvtonetrin imellem andet og tredje og imellem femte og sjette trin. Dette svarer til, at man spiller en durskala (ionisk skala) fra sjette trin til sjette trin – eksempelvis kan man spille en æolisk skala med A som grundtone ved udelukkende at spille på de hvide tangenter imellem to a'er på et klaver (a er sjette trin i en C-dur skala).

Musikteori
Lokrisk

Den Lokriske skala er en af kirketonearterne. Den lokriske skala kan ses som den skala, der begynder på durskalaens syvende trin. Skalaen kan også ses som en ren molskala med sænket 2. og 5. trin. Tager man B som grundtone, og spiller man udelukkende på de hvide tangenter, har man en skalaen B-lokrisk.

Musikteori
Skalaer
Hiddensee

Hiddensee er en kommune og en bilfri ø der ligger i Østersøen vest for Rügen. Den hører under Landkreis Rügen i den tyske delstat Mecklenburg-Vorpommern. Øen har tidligere været både under dansk og svensk styre.

De ældste kendte henvisninger til øen stammer fra 1600-tallet, hvor repræsentanter for den svenske regering kortlægger øen og ejerskabsforholdene til jordområderne med henblik på inddrivning af skat. Øen levede af landbrug og fiskeri.

I anden halvdel af 1800-tallet begyndte øen at blive hjemsted for ferierejsende og i starten af 1900-tallet blev øen samlingssted for specielt intellektuelle og kunstnere som samledes her i stort tal.

Den danske stumfilmstjerne Asta Nielsen fik opført et meget markant hus, karakteristisk med sit runde tegltag, som stadigvæk findes på øen i dag. Hun besøgte øen i årene 1925-1933.

En anden markant skikkelse var den tyske forfatter Gerhart Hauptmann som kom på øen i en lang årrække som feriegæst, efterfølgende bosatte han sig på øen frem til sin død. Han er begravet på øens kirkegård og hans hus i byen Kloster er i dag åbent for offentligheden.

Øen består i dag primært af 3 byer, Kloster i nord, Vitte i midten og Neuendorf i syd. Det er muligt at tilrejse øen pr. skib, primært fra Schaprode på Rügen, alternativt fra Stralsund på det tyske fastland. Øen opretholder et forbud mod privatbilisme og antallet af biler er derfor stærkt begrænset.

Øer i Tyskland
Øer i Østersøen
Strofisk form

En strofisk form er en kompositionsform hvor en enkelt blok (verset) gentages med få eller slet ingen variationer. Det kan noteres som AAA... eller AA'A"....

Strofisk form bruges ofte i viser og musik der har rødder i blues eller folkemusik. 

Kompositionsformer
AABA-form

AABA-form er en kompostionsform, der kendes fra klassisk musik og jazz. Formen indeholder et kontraststykke (B).

Den arketypiske form er:
 Præsentation (A)
 Gentagelse (A – trænger til fornyelse)
 Kontraststykket (B)
 Efter noget nyt vender vi atter hjem (A), og A-stykket opleves med fornyet interesse.

Kontraststykket ender oftest åbent, så det leder videre tilbage til A-stykket. Et andet kendetegn er at sangens titel ofte nævnes først eller sidst i A-stykket.

Formen kan udvides til f.eks. AABABA-form.

Se også 

 Rondo

Kompositionsformer
Pop-form

Pop-form er en kompositionsform, der veksler mellem vers (A) og omkvæd (B) og ofte bruges i popmusikken. 

Omkvædet er iørefaldende og let at synge med på, fordi tekstmaterialet er simpelt i omkvædet, og enkelte fraser gentages gerne flere gange. Konklusionen eller pointen fremføres i omkvædet og omkvædet bliver altså målet, hvilken også gør at det ofte ender lukket. Omkvædet gentages gerne flere gange til slut.
 
Verset er mere tekst præget og knap så sangbart. I versene bliver historien fortalt.

Eksempel
Eksempel på pop-formen: AABABBB

Se også
Udvidet popform
AABA-formen

Kompositionsformer
Udvidet popform

Udvidet popform er en blanding af AABA-formen og Pop-formen, idet der både optræder et vers (A), et omkvæd (B) og et kontraststykke (C). 

Eksempler på denne form: ABABCABCB+coda eller ABABCBBB.

Kompositionsformer
Klar-parat-start

Klar-parat-start er et formprincip inden for musikken – dvs. en måde at opbygge musikken på.  Der er en tredelt struktur, hvor de to første er ens eller næsten ens, og den sidste skiller sig ud (aab); denne struktur findes bl.a. i klassisk blues-form
 Første frase – spændingsopbyggende. (klar)
 Anden frase – forlænges spændingsopbygningen, ved gentagelsen. (parat)
 Tredje frase – Forløsningen kommer (start)
I denne analyse kan man inddrage spændinger og drivkræfter i musikken.
Kompositionsformer
Musik
Durup (Skive Kommune)

Durup er en by på halvøen Salling med , beliggende 6 km nordvest for Roslev, 6 km øst for Glyngøre, 15 km sydøst for Nykøbing Mors og 23 km nord for Skive. Byen hører til Skive Kommune og ligger i Region Midtjylland.
I 1970-2006 var byen kommunesæde i Sallingsund Kommune.

Durup hører til Durup Sogn. Durup Kirke ligger i byen.

Faciliteter 
 Durup Skole har ca. 130 elever, fordelt på 0.-6. klassetrin, samt specialklasserække og SFO med ca. 50 børn.
 Børnegården Durup blev indviet i 1995 i den ombyggede præstegård fra 1909. Gården har 8 ansatte.
 Durup Idræts- & Svømmehal har faciliteter til svømning, idræt, fitness og 2V2-fodbold. Svømmehallen har sportsbassin på 25x12,5 meter med 6 baner og vanddybde fra 1,30 til 4,10 meter. Der er 1 og 3 meter vippe og 5 meter tårn samt lille bassin med vanddybde på 0,8 meter. Desuden har hallen stort selskabslokale til 180 personer, lille selskabslokale til 50 personer og mødelokale til 12 personer.
 Durup Ældrecenter blev renoveret i 2005 og består af 24 faste boliger og 2 midlertidige boliger, alle med 2 rum og udgang til egen terrasse.
 Byen har Dagli'Brugs og pizzeria.

Byfornyelse 
En arbejdsgruppe har siden 2007 arbejdet med byfornyelse i Durup, bl.a. med økonomisk hjælp fra Durup Sparekasse Fonden. Nedlagte og faldefærdige bygninger er revet ned og har givet plads til grønne områder, multibane og parkeringspladser - dog henstår byens tidligere rådhus ubenyttet i anlægget. Der er anlagt stier på kryds og tværs gennem byen. Hallen og ledvogterhuset er renoveret.

Historie

Sognekommune 
Tøndering Sogn var anneks til Durup Sogn og havde altså ikke egen præst, men blev betjent af præsten i Durup. Durup-Tøndering pastorat blev grundlaget for Durup-Tøndering sognekommune, som fungerede frem til kommunalreformen i 1970.

Jernbanen 
Durup fik jernbanestation på Sallingbanen (1884-1971). Stationen blev anlagt på bar mark. Det høje målebordsblad fra 1800-tallet viser foruden kirke og præstegård kun spredte huse og gårde samt et jordemoderhus.

Durups første stationsbygning brændte. Den der er bevaret på Mølkærvej 3, er fra 1896. Den blev i 1973 solgt til Sallingsund Kommune. Salling Natursti er en cykel- og vandresti, belagt med stenmel og anlagt på banens tracé næsten hele vejen mellem Skive og Glyngøre.

Stationsbyen 
Samtidig med banen kom der et hotel med byens første butik. I 1901 blev Durup beskrevet således: "Durup med Kirke, Præstegd., Skole, Andelsmejeri,
Købmandshdl., Kro, Jærnbane-, Telegraf- og Telefonst.;"

I perioden 1900-1930 udviklede byen sig stærkt. Det lave målebordsblad fra 1900-tallet viser desuden forsamlingshus, lægebolig og elværk. I begyndelsen af 1950'erne var der 6 møbelfabrikker i Durup.

Noter

Eksterne kilder/henvisninger 
 Durups hjemmeside 
 SDFE kortviser: Høje målebordsblade 1842-1899 og lave målebordsblade 1901-1971 
 Mogens Duus: Med toget til Glyngøre og Nykøbing Mors, bane bøger 2009, s.154-157

Byer i Skive Kommune
Ting (folkeforsamling)

Ting (oldnordisk: þing) var i vikingetid og middelalder en folkeforsamling, hvor folket udøvede dømmende og lovgivende magt - det er bla beskrevet hos Meyer, 1949 Danske bylag, men empirien er selvfølgelig så om så. På tinget kunne enhver bonde fremsige en klage, og dommen blev afsagt efter en dybtgående diskussion. Nægtede nogen at efterkomme tingets dom kunne de risikere fredløshed.
Dommene bestod hovedsageligt i bøder, fredløshed og halshugning.

Ordet lever videre i politiske forsamlinger som folketing eller landsting.

Artikler

Se også 
 Landsting (flertydig)

Danmarks historie
Hans Sode-Madsen

Hans Sode-Madsen (født 1942) er en dansk historiker der er cand.mag. i historie og seniorforsker ved Rigsarkivet. Han har blandt andet udgivet bøger og artikler om ungdomsarbejdsløshed, ungdommen og samfundet, om danskere i kz-lejre, fængsler og tugthuse 1941-1945, Hal Koch og demokratiopdragelse 1945 og om de danske jøders skæbne under 2. verdenskrig.

Bibliografi 
 Ungdom uden arbejde. Ungdomsforanstaltninger i Danmark 1933-1950, Gads Forlag, 1985
 
 Reddet fra Hitlers helvede : Danmark og De Hvide Busser 1941-45, Aschehoug, 2005, .
 I Hitler-Tysklands skygge : dramaet om de danske jøder 1933-1945, Aschehoug, 2003, .
 Dengang i Theresienstadt. Deportationen af de danske jøder 1943-45, (redaktør og bidragyder), Det Mosaiske Troessamfund, 1995, .
 "Føreren har befalet" Jødeaktionen oktober 1943, Samleren, 1993, .
 Theresienstadt – det iscenesatte bedrag, Rhodos, 1991, .

 Leksikonartikler i Gads Leksikon om dansk besættelsestid 1940-1945 (2002) og Hvem var hvem 1940-1945 (2005)
 "De hvide busser , Historie-nu.dk, 2005.
 "Theresienstadt og de danske jøder ", Historie-nu.dk, 2003.
 "Livet i Theresienstadt ", Historie-nu.dk, 2003

Historikere fra Danmark
Faglitterære forfattere fra Danmark
Dansksprogede forfattere fra Danmark
Television (band)

Television var en amerikansk punkgruppe, der blevet dannet i 1973 i New York. Selvom bandet aldrig opnåede stor popularitet er de anerkendt som et af de allerførste punk-bands. 

Den New Yorker-baserede punk- og rockgruppe Television nåede aldrig at blive 'the Drug of a Nation'. Ikke desto mindre har gruppens komplicerede og improviserede guitarmusik inspireret en lang række af efterfølgende grupper.

Gruppen blev dannet i de tidlige 70'ere af Tom Verlaine, Richard Hell og Billy Ficca under navnet The Neon Boys. I slutningen af 1973 blev guitarist Richard Lloyd også en del gruppen, der nu skiftede navn til Television. Med Tom Verlaine og Richard Hell som frontfigurer begyndte gruppen at spille på Townhouse Theater i New York, hvor de hurtigt fik opbygget en dedikeret fanskare.

Efter at Tom Verlaine havde samarbejdet med Patti Smith i forbindelse med en digtsamling indspillede Television i 1975 en demo sammen med Brian Eno. Efter demoindspilningen forlod Richard Hell bandet for derefter først at danne The Heartbreakers og senere Richard Hell & the Voidoids.

Der var dog ingen, der ønskede at skrive kontrakt med gruppen, der i stedet startede deres eget selskab Ork Records og udsendte undergrundshittet 'Little Johnny Jewel'.

Dette skaffede Television en kontrakt, og de udsendte i 1977 debutalbummet 'Marquee Moon', der blev rost i pressen og røg ind på den engelske hitliste. Dette skaffede gruppen på turne med Blondie, uden at gruppens popularitet dog steg væsentligt.

I 1978 udsendte gruppen sit andet album 'Adventure'. Atter engang blev Television godt modtaget i England, men det amerikanske marked ignorerede i store træk gruppen. Samtidig med udgivelsen af albummet begyndte der at opstå stridigheder mellem Tom Verlaine og Richard Lloyd, hvilket førte til, at gruppen lod sig opløse kort tid efter.

Efter at have dyrket deres respektive solo-karrierer lod Television sig gendanne i 1991, hvor de udsendte albummet 'Television'. Gruppen blev dog hurtigt opløst igen, for atter at samles i 2001, hvor de spillede en håndfuld koncerter i England og USA. Television har spillet på Roskilde Festivalen i hhv. 1992 og 2002.

Television spillede i København på Daddy's Dance Hall den 15. juli 1977, hvilket formentlig var deres første koncert i Danmark.

Albums 
1977: Marquee Moon
1978: Adventure (album)
1992: Television (album)

Referencer 
 Television på DRs musikleksikon
 Punk-koncerter i København i 1977

Fra DR's Musikleksikon
Musikgrupper fra USA